ภูริต ภิรมย์ภักดี

ภูริต ภิรมย์ภักดี (เกิด 12 มกราคม พ.ศ. 2520) หรือชื่อเดิม สันต์ ภิรมย์ภักดี (ชื่อเล่น เต้) เป็นนักธุรกิจและนักร้องชาวไทย ภูริตเป็นทายาทคนโตของตระกูลภิรมย์ภักดีในรุ่นที่ 4 ปัจจุบันดำรงตำแหน่งกรรมการผู้จัดการใหญ่ บริษัท บุญรอดบริวเวอรี่ จำกัด  และประธานเจ้าหน้าที่บริหาร บริษัท บุญรอดเทรดดิ้ง จำกัด

 ประวัติ 
ภูริตเป็นทายาทรุ่นที่ 4 สิงห์รุ่น 4 คอนเนคชันผ่านสายเลือด  Forbes Thailand ของตระกูลภิรมย์ภักดี ผู้ผลิตเบียร์รายแรกของประเทศไทย เป็นบุตรชายคนโตของ สันติ - อรุณี ภิรมย์ภักดี สมรสกับ ตอง - นิสามณี ภิรมย์ภักดี มีบุตร 2 คน ชื่อ นิษา ภิรมย์ภักดี และ ณกฤศ (สิงห์) ภิรมย์ภักดี ปัจจุบันดำรงตำแหน่งกรรมการผู้จัดการใหญ่ บริษัท บุญรอดบริวเวอรี่ จำกัด  และประธานเจ้าหน้าที่บริหาร บริษัท บุญรอดเทรดดิ้ง จำกัด  กะเทาะเปลือก"เต้"สันต์ ภิรมย์ภักดี  คมชัดลึก

ภูริตจบการศึกษาระดับมัธยมศึกษาที่โรงเรียนสาธิตประสานมิตรถึงมัธยมศึกษาปีที่ 2 จากนั้นบินไปสหรัฐอเมริกาเพื่อศึกษาต่อระดับไฮสคูล ที่ Wilbraham Monson Academy ถึงเกรด 12 และจบปริญญาตรีด้าน Business Management จากมหาวิทยาลัย Bentley College เมืองบอสตัน รัฐแมสซาชูเซตส์ ประเทศสหรัฐอเมริกา อรรถสิทธิ์ เหมือนมาตย์, สันต์ ภิรมย์ภักดี นักล่าแห่งบุญรอด Positioning Magazine พฤษภาคม 2548 

หลังจบการศึกษาด้วยวัย 21 ปี ภูริตเริ่มเข้ามาช่วยธุรกิจครอบครัวครั้งแรกในตำแหน่งพนักงานดูแลถังเบียร์ จากนั้นออกไปศึกษาการปรุงและการผลิตเบียร์ Master of Brewing ที่ Doemens Institute of Technology ซึ่งเป็นสถาบันสอนด้านการปรุงเบียร์ที่เก่าแก่ของเยอรมัน และมีชื่อเสียงเป็นที่ยอมรับระดับโลก ถือเป็น Brewmaster คนที่ 3 ของตระกูลภิรมย์ภักดี ต่อจากประจวบ ภิรมย์ภักดี ผู้เป็นปู่ (Brewmaster ไทยคนแรก)รายการ อายุน้อยร้อยล้าน ตอน เปิดตำนานบุญรอดบริวเวอรี่ และปิยะ ภิรมย์ภักดี ผู้เป็นลุง

หลังสำเร็จการศึกษา ภูริตเดินทางกลับประเทศไทย และเลือกฝึกงานกับบริษัทโฆษณายักษ์ใหญ่อย่าง บริษัท โอกิลวี่ แอนด์ เมเธอร์ (ประเทศไทย) เพื่อเรียนรู้งานด้านโฆษณาและการตลาด ก่อนจะเข้ามาทำงานด้านการตลาดที่บุญรอดฯ อีกสักระยะ แล้วจึงศึกษาต่อระดับปริญญาโททางธุรกิจ  Master of Business Administration และ Marketing and Entrepreneurship Major ณ สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย สันต์ ภิรมย์ภักดี นักล่าแห่งบุญรอด positioningmag.com

ปี 2547 ภูริตเข้าทำงานบริษัท บุญรอดบริวเวอรี่ จำกัด อย่างเต็มตัว ในตำแหน่งผู้จัดการฝ่ายพัฒนาธุรกิจและฝ่ายการตลาดผลิตภัณฑ์กลุ่มนอนแอลกอลฮอล์ และถือเป็นเป็นนักธุรกิจรุ่นใหม่ ที่มีแนวทางการทำงานเชิงรุก พิชัย, ศิริจันทนันท์ (2558). บริหารคนในครอบครัวแบบมืออาชีพบริหารมืออาชีพแบบครอบครัว. Brandage, 16(5), 224-225. การอยู่ในตำแหน่งการพัฒนาธุรกิจ กระทั่งปี 2553 ได้รับการแต่งตั้งเป็นกรรมการบริหารบริษัท บุญรอดบริวเวอรี่ จำกัด และก้าวขึ้นสู่ตำแหน่งประธานเจ้าหน้าที่บริหาร บริษัท บุญรอดเทรดดิ้ง ซึ่งเป็นบริษัทที่ทำหน้าที่ดูแลเรื่องการตลาดและช่องทางการจัดจำหน่ายให้กับสินค้าในเครือของบุญรอดบริวเวอรี่ ในปี 2559 จนถึงปัจจุบัน

นอกจากผลงานที่สร้างความสำเร็จให้กับสินค้าหลัก ได้แก่ เบียร์ โซดา น้ำดื่ม แล้ว ภูริตยังสร้างผลิตภัณฑ์ในกลุ่มนอนแอลกอฮอล์ เช่น สาหร่ายมาชิตะ น้ำแร่เพอร์รา อีกทั้งยังเป็น Key man ในการสร้างพันธมิตรทางธุรกิจที่หลากหลายให้กับบริษัทฯ อาทิ บริษัท มารุเซ็น ที จำกัด (ประเทศญี่ปุ่น) ผู้ผลิตและจัดจำหน่ายชาเขียวญี่ปุ่น (Japanese Green Tea) ของประเทศญีปุ่นและส่งออกไปในหลายประเทศทั่วโลก, บริษัท ซังโกะ เซกะ จำกัด ผู้ผลิตและจำหน่ายขนมอบกรอบและ บริษัท เค เจ ซี อินเตอร์ฟู้ด จำกัด ผู้ผลิตสาหร่ายจากประเทศเกาหลี ในปี 2561 ภูริตยังเป็นกำลังหลักในการจัดตั้งบริษัท Singha Ventures  ซึ่งเป็นบริษัทร่วมลงทุน หรือ CVC (Corporate Venture Capital) ในธุรกิจ Start Up ทั่วโลก โดยภูริตรับผิดชอบในด้านการบริหารองค์กร ในตำแหน่งประธานกรรมการบริหารยักษ์ขยับตัว! สิงห์ตั้ง “Singha Ventures” ลงทุนสตาร์ทอัพ ติดสปีดการเติบโต

ภูริตยังมีอีกหนึ่งบทบาทในวงการบันเทิงกับการเป็นสมาชิกวงดนตรี กรุงเทพมาราธอน (Krungthep Marathon) ตำแหน่ง นักร้องนำ พร้อมสมาชิกวงอีก 3 คน ได้แก่ ปาย – กอบชัย ข่วงอารินทร์ (กีตาร์) , นะ – ธนวิตร พงษ์เจริญ (เบส) และ อู๋ – ยศทร บุญญธนาภิวัฒน์ (กลอง) มีผลงานออกมาแล้วสองอัลบั้ม คืออัลบั้ม The Winner และอัลบั้ม 7912 ภายใต้สังกัด สไปร์ซซี่ ดิสก์ (SPICY DISC) และยังมีผลงานเพลงเป็นที่รู้จักมากมาย เช่น "หากความรักฟังอยู่" เพลงประกอบละคร บันไดดอกรัก (พ.ศ. 2554), "เมื่อไหร่จะได้พบเธอ" เพลงประกอบละคร พรพรหมอลเวง (พ.ศ. 2556), "น้ำตา" เพลงที่ภูริต แต่งเนื้อร้องและขับร้องด้วยตัวเอง เพื่อถ่ายทอดจากความรู้สึก ต่อการจากไปของเพื่อนรุ่นน้อง ประชาธิป มุสิกพงศ์ (สิงห์) มือกีตาร์วง Sqweez Animal (พ.ศ. 2558), เพลง "ปลายรุ้ง" เพลงประกอบละคร ตามรักคืนใจ ที่ได้ร้องร่วมกับน้องนิษา ลูกสาวของภูริต (พ.ศ. 2558)  

ในปี 2560 ได้รับเชิญเป็น 1 ในนักร้องปริศนาของรายการ The Mask Singer หน้ากากนักร้อง ซีซันที่ 3 ในนามหน้ากากยูนิคอร์นเซอร์ไพรส์ 'หน้ากากunicorn' อีกมุม CEO หนุ่มแห่งค่ายสิงห์  นอกจากนี้ภูริตยังใช้เวลาในวันว่างกับกีฬา Extreme ทั้งการแข่งรถยนต์, Snowboard, มวยไทย ฯลฯ ลงแข่งรถยนต์ในหลายรายการตั้งแต่เด็กจนถึงปัจจุบัน สามารถทำผลงานคว้าแชมป์หลายรายการทั้ง อาทิ แชมป์อันดับ 1 ในการแข่งขันรถยนต์ Thailand Grand Touring Championship ประเภททีม Concept Car (พ.ศ. 2541) แชมป์อันดับ 1 ของตารางคะแนนรวมตลอดฤดูกาลในการแข่งขันรถยนต์ GT Asia Series รุ่น GTC (พ.ศ. 2559) รองแชมป์การแข่งขันรถยนต์ Audi LMS Cup สนามบุรีรัมย์ (พ.ศ. 2559) 'ปิติ-ภูริต' ผงาดแชมป์ ศึกจีที เอเชีย ซีรีส์ 2016 ที่ญี่ปุ่น Thairathและล่าสุดกับตำแหน่งแชมป์การแข่งขันรถยนต์รายการ Audi R8 LMS Cup ในปี 2017 ที่แข่ง 5 สนามใน 4 ประเทศ

กีฬามวยไทยเป็นอีกกีฬาที่ภูริตหลงใหลมาตั้งแต่เด็กและยังคงฝึกฝนอยู่ในปัจจุบัน รวมทั้งยังเป็นเจ้าของโรงเรียนมวยไทย RSM Academy รวมทั้งเป็นผู้สนับสนุนให้กับนักมวยไทย บัวขาว บัญชาเมฆ และสนับสนุนค่ายมวยบัญชาเมฆสิงห์ หนุน บัวขาว พร้อมค่ายมวย บัญชาเมฆ ถึงปี 2561 True ID 

 อ้างอิง 

หมวดหมู่:นักร้องชายชาวไทย
หมวดหมู่:นักธุรกิจชาวไทย
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ประสานมิตร
หมวดหมู่:ผู้ได้รับปริญญากิตติมศักดิ์จากมหาวิทยาลัยเทคโนโลยีราชมงคลกรุงเทพ
หมวดหมู่:ตระกูลภิรมย์ภักดี
หมวดหมู่:ผู้ได้รับเครื่องราชอิสริยาภรณ์ จ.ภ.